**Mézga Aladár különös kalandjai-**  
Magyar rajzfilm

Mézga Aladár különös csodagyerek, aki a mindennapi élet eseményeit próbálja megérteni, vagy éppen néha elmenekülni előlük. Ennek eredményeképpen ismeretlen bolygókra keveredik, ahol mindig esetben megtanul valamit az emberi természetről, s a világ dolgairól. A humoros, kedves történetek mind a felnőttek, mind a gyermekek számára élvezetesek. A 25 perces epizódok sokrétű, tartalmas mondanivalója lehetővé teszi akár egy hittanórán a közös gondolkodás elindítását, akár egy ifjúsági óra bevezetését.

**Epizódcím: Luxuria**

**Filmleírás:**  
Aladár ki szeretné használni a téli szünetet, s alaposan ki akarja lustálkodni magát. Még fölkelni sem hajlandó. A munka elől saját tervezésű űrhajóján ismét egy ismeretlen világba menekül. Itt azonban a semmittevés fárasztja, s meglátja a túlzott pihenés, a lustálkodás negatívumait is.

Korosztályi javaslat: Általános iskola 3-8. osztály.

**Téma:** 4. parancsolat: “Hat napon át dolgozz!”  
**Megfigyelési szempontok:**

* Miért akart lustálkodni Aladár?
* Milyen következményei lettek Luxuriában a túl sok pihenésnek?
* Mi hiányzott Aladárnak és Blöki kutyának a sok pihenés között?

**Játék**: “Tőled várom!"

**Forrás**: -  
**Körülmények**: Szerepjáték párokban.  
**Eszközök:** Kis kártyák, melyekre utasítások vannak írva. Ezeket az utasításokat együtt kell a pároknak végrehajtaniuk. (Pl. rajzoljatok le egy kutyát, olvassatok el egy oldalt a könyvből, stb.)  
**Korosztály**: 3. osztályos kortól alkalmazható. Az előkészítés során figyeljünk oda arra, hogy a korosztálynak, s a csoport lehetőségeinek megfelelő feladatokat írjunk fel a kártyákra.

Önként jelentkező párok közül az egyiküket nevezzük ki “Lux-Úr/ Lux-Úrnő”-nek. A kártyákra fölírt feladatokat közösen kell végrehajtaniuk úgy, hogy a Lux-Úr semmit sem tehet egyedül, mindennel meg kell várnia a társát. Pl.: nem ülhet le magától egy székre, meg kell várni, míg leültetik; nem veheti kezébe egyedül a ceruzát, meg kell várnia, míg odaadják, stb. Ha a párok jól elvégzik a rájuk bízott feladatot, legyen egy-egy szelet csokoládé, vagy valami más a jutalmuk.  
Egy-egy feladata legyen minden jelentkező párnak, majd beszéljük meg, hogy ki hogyan érezte magát ebben a helyzetben. Jogosnak érezték-e a jutalmat, vagy sem? Milyen volt az elvégzett munka után megpihenni? A beszélgetés átvezethet bennünket a 4. parancsolathoz logikájához: hat napon át dolgozz!.